b'\n_START_ARTICLE_\nJakov III., kralj \xc5\xa0kotske\n_START_SECTION_\n\xc5\xbdivotopis\n_START_PARAGRAPH_\nZa njegove maloljetnosti, dr\xc5\xbeavom je, do svoje smrti 1463. godine, upravljala njegova majka, regentkinja Marija od Gueldersa, a nakon toga doma\xc4\x87i velika\xc5\xa1i (do 1469.). O\xc5\xbeenio se danskom princezom Margaretom Danskom, od koje je, kao miraz, dobio Orkney i Shetland, koji su tada kona\xc4\x8dno do\xc5\xa1li pod \xc5\xa1kotsku vlast._NEWLINE_Bio je slab i nepopularan vladar. Tijekom vladavine suo\xc4\x8dio se s vi\xc5\xa1e izazova, uklju\xc4\x8duju\xc4\x8di pobunu Boydova od Kilmarnocka, koji su naposljetku protjerani u Nizozemsku. Tako\xc4\x91er, sukobio se i s bra\xc4\x87om, Aleksandrom od Albanyja i Johnom od Mara, koje je dao zarobiti 1479. godine pod optu\xc5\xbebom za veleizdaju. Godine 1482. Englezi su izvr\xc5\xa1ili napad na \xc5\xa0kotsku, kako bi poduprli zahtjev Aleksandra od Albanyja za \xc5\xa1kotskom krunom. \xc5\xa0kotsko plemstvo diglo je pobunu protiv kralja i zatvorilo ga u Edinbur\xc5\xa1kom dvorcu. Kralj je poslije pu\xc5\xa1ten na slobodu i pomirio se s bratom Aleksandrom._NEWLINE_Godine 1488. \xc5\xa1kotski plemi\xc4\x87i su se opet pobunili protiv kralja Jakova III., koji je na kraju poginuo, nakon \xc4\x8dega ga je naslijedio sin Jakov IV.'